True Grit (filem 2010)

True Grit ialah filem Amerika Syarikat 2010 diarahkan, ditulis, dihasilkan dan disunting oleh adik beradik Coen dan merupakan adaptasi kedua novel berjudul sama tahun 1968 karya Charles Portis - ia sebelum ini pernah diadaptasi pada tahun 1969 dibintangi John Wayne. Versi ini dibintangi Hailee Steinfeld sebagai Mattie Ross dan Jeff Bridges sebagai Marshal A.S. Reuben J. "Rooster" Cogburn, bersama-sama Matt Damon, Josh Brolin dan Barry Pepper. Selepas seorang penjenayah yang bernama Tom Chaney membunuh ayahya, gadis ladang berusia 14 tahun Mattie Ross mengupah Rooster Cogburn, untuk membantunya mencari Chaney dan membalas dendam terhadap ayahnya. Duo yang bertelingkah itu tidak keseorangan dalam usaha mereka, seorang renjer Texas bernama LaBouef juga mengesan Chaney atas sebab-sebab sendiri.

Pengambaran bermula pada bulan Mac 2010 dan True Grit secara rasmi ditayangkan di Amerika Syarikat pada Disember 22, 2010, selepas tayangan lebih awal pada awal bulan itu. Filem ini dibuka di Festival Filem Antarabangsa Berlin ke-61 pada Februari 10, 2011. Ia dicalonkan untuk sepuluh Anugerah Akademi: Gambar Terbaik, Pengarah Terbaik, Lakon Layar Adaptasi Terbaik, Pelakon Lelaki Terbaik dalam Peranan Utama (Bridges), Pelakon Wanita Terbaik dalam Peranan Sokongan (Steinfeld), Arahan Seni Terbaik, Sinematografi Terbaik, Rekaan Kostum Terbaik, Campuran Suara Terbaik dan Suntingan Suara Terbaik. Filem ini dikeluarkan dalam Blu-ray dan DVD pada Jun 7, 2011.

Plot
Selepas pembunuhan ayahnya oleh Tom Chaney, gadis ladang berusia 14 tahun Mattie Ross menetapkan untuk menangkap pembunuh itu. Untuk membantunya, dia mengupah marshal A.S. Reuben J. "Rooster" Cogburn. Mattie berkeras untuk mengiringi Cogburn, yang seorang peminum, pemalas dan perangai busuknya tidak menambah kepercayaaan terhadap Mattie. Menentang permintaannya, Mattie menyertainya dalam perjalanan ke Negara-Negara Indian untuk mencari Chaney. Mereka disertai oleh renjer Texas LaBoeuf yang mahukan Chaney untuk sebab sendiri.

Pelakon 

 Jeff Bridges sebagai Marshal Amerika Syarikat Reuben J. "Rooster" Cogburn
 Matt Damon sebagai Renjer Texas LaBoeuf
 Josh Brolin sebagai Tom Chaney
 Barry Pepper sebagai "Lucky" Ned Pepper
 Hailee Steinfeld sebagai Mattie Ross
 Domhnall Gleeson sebagai Moon (the Kid)
 Bruce Green sebagai Harold Parmalee
 Ed Lee Corbin sebagai Bear Man (Dr. Forrester)
 Roy Lee Jones sebagai Yarnell Poindexter
 Paul Rae sebagai Emmett Quincy
 Nicholas Sadler sebagai Sullivan
 Dakin Matthews sebagai Colonel Stonehill
 Elizabeth Marvel dan Ruth Morris sebagai Mattie berusia 40 tahun
 Leon Russom sebagai Sherif
 Jake Walker sebagai Hakim Isaac Parker
 Don Pirl sebagai Cole Younger
 James Brolin sebagai Frank James (kameo tidak dikredit)
 Jarlath Conroy sebagai The Undertaker
 J. K. Simmons sebagai Peguam J. Noble Daggett (suara sahaja; tidak dikredit)

Tayangan 

Menurut Box Office Mojo, True Grit telah mengutip lebih daripada $170 juta di peringkat domestik dan $250 juta di seluruh dunia sehingga bulan Julai 2011.

Filem ini menerima pujian kritis. Rotten Tomatoes melaporkan bahawa 96% pengkritik memberi filem ini ulasan positif berdasarkan 260 ulasan dengan purata skor 8.4/10.  Metacritic memberi filem ini purata skor 80/100 berdasarkan 41 ulasan. Total Film memberi filem ini ulasan lima bintang. Roger Ebert menganugerahkan filem ini 3.5 daripada 4 bintang.

Rujukan

Pautan luar 

 
 
 
 
 Roger Ebert Review

Filem bahasa Inggeris
Filem terbitan Skydance Productions
Filem terbitan Paramount Pictures
Filem Amerika Syarikat
Skor filem oleh Carter Burwell
Filem arahan Coen bersaudara